💜💜සිංහල පරිවර්තනය : සුලෝචනා ජයකොඩි💜💜
ප්‍රෝ බොනෝ
පැමිණිලිකාර කායා විවාහ වෙන්න කලින්ම තමන්ගේ රටේදී දරුවෙක් ප්‍රසූත කරලයි හිටියේ.
මොකක්? මොන විකාරයක්ද මේ කියන්නේ?
ඒක ඇත්තක් නෙවෙයි නේද?
පැමිණිලිකාරිය තමන් දරුවෙක් බිහි කරපු බව හංගලා
විත්තිකරුව රවට්ටලා
වංචනික විවාහයක් කරගෙන තියෙනවා.
ඇයි අපිට මේ ගැන කිව්වේ නැත්තේ?
ඔයා බඳින්න කලින් දරුවෙක් හැදුවද? කායා, මේක ඇත්තටම ඇත්තක්ද?
අපි දැන් ඉන්නේ හාත්පසින්ම වෙනස් තත්වයක.
විවාහය ශූන්‍ය කරන එක දික්කසාදෙට වඩා වෙනස්.
ඒකෙන් විවාහය මුල ඉඳන්ම නැහැ කියලා සලකන්නේ,
ඉතින් හරියට ඔයා කවදාවත් බැඳලා හිටියේ නෑ වගේ වෙනවා.
ඔයා මෙහෙ එන්න පාවිච්චි කරපු මැරේජ් වීසා එකත් අවලංගු වෙනවා.
ඔයාව මේ රටින් එලවලා දායි කායා!
මොකක්?
ප්‍රෝ බොනෝ
එක පිට එක ප්‍රශ්න.
අපි ඇත්ත හොයාගත්තා විතරයි, දැන් විවාහය අවලංගු කරන්න අහනවද?
එයාට ලිංගික අතවර කරලත් මදිවට දැන් විවාහයත් අවලංගු කරන්න ඕනලුද?
මේක නීතිමය මාර්ගයෙන් විසඳන්න පුළුවන් දෙයක් නෙවෙයි.
- අපි ගහලා හරි විසඳගමු! ඒයි!
කලබල නොවී ඉන්නවා.
නිකන් බොරුවට ⁣කේන්ති ගන්න එපා.
අපි මොනවා කළත් අන්තිමට ඒක වෙන කෙනෙක්ගේ ප්‍රශ්නයක් වෙනවා.
මොකක්? ඔයා කොහොමද ඔහොම කතාවක් කියන්නේ?
මගේ කටින්.
- "මගේ කටින්!" පාර්ක් මහත්මිය!
ඔව්?
මේ සතියේ මෙඩිකල් චෙකප් එක තියෙනවා කියලා ඔයාලට මතකයිනේ නේද?
අලුතෙන් ආපු කන්ග් මහත්තයත් ඒකට අදාළයි.
මේ පාර මග ඇරගන්න එපා. කෝ ජැන්ග් මහත්තයා?
මට පුළුවන් ඒක කරන්න.
මේ වෙලාවේ අපිට වෙලාවක් නෑ--
හැම සේවකයෙක්ටම ඒක අනිවාර්යයි.
එන්ඩොස්කොපි එකකුත් තියෙන නිසා,
කලින් දවසේ රෑ ඉඳන් නිරාහාරව ඉන්න.
අනේ මන්දා. වැඩ අඩුවෙන්ම තියෙන ටීම් එකට වෙලාව නැත්තේ කොහොමද?
පොඩ්ඩක් ඉන්න. මොකක්ද ඔයා දැන් කිව්වේ?
සුබ දවසක් වේවා.
කේන්ති ගන්න එපා. එයාලට අපිව ලවා කරගන්න ඕන නම්, අපි කරමු.
ඔයා මගේ කේන්තිය තවත් අවුස්සනවා කියලා ඔයා දන්නවද?
එහෙනම්, නිවෙන්නකෝ.
රුධිර පීඩන පරාසයන්
මම තාම ඒක ඇතුල් කළේ නෑනේ.
හුස්ම ගන්න.
දැන් අල්ලගෙන ඉන්න.
හය, දෙක, අට, තුන, පහ.
එතකොට මේක? 8, 3, 5, 2, 9.
දැන්? 5, 9, 6, 4, 2.
තව? 2, 9, 5, 7, 4.
දැන්? 3, 8, 2, 3, 7.
හතර, තුන…
දැක්කනේ?
මගේ ඇඟ ප්‍රතිචාර දක්වන්නේ නෑ
නිප්පාදන වලට…
මොකක්ද ප්‍රතිචාර දක්වන්නේ නැත්තේ?
පාර්ක් මහත්මිය.
ඔයා එන්ඩොස්කොපි එක කරගන්නේ නැද්ද?
අපි නම් චෙකප් ඉවර කරලා දැනටමත් වැඩට ඇවිල්ලා ඉන්නේ.
ලොකු රඟපෑමක් කරලා පරක්කු වෙලා ආපු එකම එක්කෙනා ඔයා විතරයි.
අම්මෝ, හැබැයි ඒක මාර ජොලි. ඒක මම විතරක් දැකපු එකයි අපරාදේ.
ඔයා මොනවද මේ කියන්නේ? මම මොනවා හරි කිව්වද?
ඕක අමතක කරන්න. ගිහින් ඇඳුම් මාරු කරගෙන එන්නකෝ.
එළියට එන්නකෝ.
මොකක්?
මොන මගුලක්ද?
සුවොන් පවුල් අධිකරණය ඒක පුද්ගල විනිසුරු අංශය
"විවාහය කියන්නේ පූජනීය පොරොන්දුවක්."
"වැලි මත හදපු මාලිගාවක් වැඩි කල් තියෙන්නේ නෑ වගේම,
බොරු මත ගොඩනගපු විවාහයක් ඉස්සරහට පවත්වාගෙන යන්න බෑ."
"විනිසුරු ගූ ජි-වොන්."
විනිසුරුතුමියනි, මම ඔබට ගරු කරනවා.
අවුරුදු දහයක් පවුල් අධිකරණ විනිසුරුවරියක් විදිහට කටයුතු කරන අතරතුර,
විවාහ ජීවිතයක විශ්වාසවන්තව සිටීමේ වැදගත්කම
ඔබ නිතරම අවධාරණය කළා.
විවාහ ඉතිහාසය, දරුවන් සිටීම, සහ අපරාධ වාර්තා.
මේ මොනවා වුණත්,
යම් කෙනෙක් රවටලා විවාහ වෙලා තියෙනවා නම්,
ඔවුන්ගේ විවාහය අවලංගු කරන්න ඔබ දෙපාරක් හිතුවේ නෑ.
මම තීන්දු දුන්නේ නීතියට අනුව විතරයි.
එහෙමයි විනිසුරුතුමියනි.
මේ නඩුවේදීත්, කරුණාකරලා නීතියට අනුව සාධාරණය ඉෂ්ට කරන්න.
සිවිල් පනතේ 816 වගන්තියේ, 3 වන ඡේදය.
"විවාහ වීමට ඇති කැමැත්ත ප්‍රකාශ කිරීම
වංචාවකින් හෝ බලහත්කාරයෙන් සිදු කර ඇති විට..."
දරුවන් ලැබුණු ඉතිහාසය හංගන එක මේකට අදාළ වෙන්නේ නැත්නම්,
වෙන මොනවා අදාළ වෙයිද කියලා මම දන්නේ නෑ.
දරුවන් ලැබුණු ඉතිහාසය තහවුරු කරන්න ශාරීරික පරීක්ෂණයකට මුහුණ දෙන්න
පැමිණිලිකාරිය ලෑස්තිද?
මට සමාවෙන්න විනිසුරුතුමියනි.
ශාරීරික පරීක්ෂණයක් අවශ්‍ය වෙන එකක් නෑ.
ඒ කියන්නේ…
පැමිණිලිකාරිය දරුවෙක් බිහි කළ බව අපි පිළිගන්නවා...
මේ විවාහයට කලින්.
ඔය මූසල ගැහැණිය!
ඒක ඇත්තද කායා මහත්මිය?
කායා.
ඔව්, ස්වාමීනි.
මුලින් ඔයා නඩුවක් දැම්මා සැමියා බෙල්ල මිරිකුවා කියලා.
දැන් ඔයා කියනවා ඔයාට විවාහයට කලින් ළමයෙක් හිටියා කියලා?
ඔයා කියන කතාවලින් මොකක් ඇත්තද කියලා මට නම් දැන් හිතාගන්න බෑ.
සමාවෙන්න ස්වාමීනි.
අපි සම්පූර්ණ ඇත්ත හෙළිදරව් කරන්න වග බලාගන්නම්.
පැමිණිලිකාරියගෙන් නැවත ප්‍රශ්න කරන්න කරුණාකරලා අවසර දෙන්න.
සාක්ෂිකරු
ස්තූතියි ස්වාමීනි.
විවාහ වෙන්න කලින් ඔයාට
දරුවෙක් ලැබිලා තියෙනවද?
ඔව්.
එතකොට ඔයාගේ වයස කීයද?
මට වයස අවුරුදු 14යි.
දරුවාගේ තාත්තාට වයස කීයද?
එයාට අවුරුදු 32යි.
ඔයා එයාව අඳුරනවද?
මම ඊට කලින් එයාව දැකලවත් නෑ.
මේක අමාරුයි කියලා මම දන්නවා, ඒත් කරුණාකරලා අපිට කියන්න.
ඇත්තටම මොකද වුණේ?
මම…
මට වයස අවුරුදු 13 දී,
මම කැලේ දර එකතු කරමින් හිටියේ.
එයා මාව පැහැරගෙන ගියා.
ඊට පස්සේ…
නෑ!
ඕක බොරුවක්!
පුතා! දොන්ග්-මින්!
සමාවෙන්න ස්වාමීනි, අපිට පොඩි විවේකයක් ගන්න පුළුවන්ද?
අධිකරණ ශාලාව 301, අද නඩු විභාගයන්
මේක අමාරුයි නේද?
පාර්ක් මහත්මිය.
මේ පටන් ගැන්ම විතරයි.
ඒ භයානක සිද්ධිය ගැන හැම විස්තරයක්ම මතක් කරගෙන,
ඒවා ඒ විදිහටම කියන්න වෙනවා.
නඩු විභාගයක් කියන්නේ හරිම කුරිරු දෙයක් වෙන්න පුළුවන්.
කායා. ඔයාට පුළුවන් නේද?
නඩුව විභාග වෙමින් පවතී
හොඳයි. ස්තූතියි.
ස්වාමීනි.
ඔබට දැන් ඇසුණු පරිදි,
අසල්වැසි ගමක පුද්ගලයෙක් විසින් පැහැරගෙන යද්දී ඇයට වයස අවුරුදු 13යි.
ඇයව ඔහුගේ නිවසේ සිරකරගෙන සතියක් තිස්සේ ලිංගික අතවර කරලා තියෙනවා.
ඒ ලිංගික අතවරයේ ප්‍රතිඵලයක් විදිහට ඇයට අනවශ්‍ය ගැබ් ගැනීමකට මුහුණ දෙන්න වුණා.
අවශ්‍ය නම්, අපි ඇයගේ ගමේ අසල්වැසියන්ව සාක්ෂිකරුවන් ලෙස ඉදිරිපත් කරන්නම්.
මට සමාවෙන්න, නමුත්...
මුලින්ම, ප්‍රශ්න කිරීමට ස්තූතියි. ඔබ හොඳට සූදානම් වෙලා තියෙනවා.
ඒත් මේ තොරතුරු ඇත්තටම අවශ්‍ය වුණාද?
විත්තිකරුගේ නීතිඥවරයාට ප්‍රශ්න කිරීමේදී කියපු එක වචනයක්වත් ඇහුණේ නැද්ද?
ඇයට අවුරුදු 13 දී, ඇයව හිර කරලා--
ඉතින් ඒක මේ නඩුවට අදාළ වෙන්නේ කොහොමද?
මම හිතක් පපුවක් නැති, අනුකම්පාවක් නැති මනුස්සයෙක් නෙවෙයි.
පොඩි වයසකදී ඒ වගේ දේකට මුහුණ දෙන එක ගොඩක් භයානක අත්දැකීමක් වෙන්න ඇති.
දරුවෙක් ලැබුණේ මොන හේතුවක් නිසා වුණත්,
මම මෙතන ඉන්නේ දරුවෙක් ප්‍රසූත කිරීම ගැන ඇයව වගකිවයුතු කරන්න නෙවෙයි.
මම අහන්නේ ඇයි ඇය විවාහ වෙන්න කලින් තමන්ගේ අනාගත සහකරුට
මේ වගේ වැදගත් කරුණක් නොකිව්වේ කියලයි.
මම වැරදිද?
වාහනයක තියෙන හොඳ දේවල් විතරක් පෙන්නලා,
ඒකේ තියෙන නරක දේවල් හංගලා වාහනයක් විකුණන
වංචාකාර ඩීලර් කෙනෙක්ට වඩා මේකේ තියෙන වෙනස මොකක්ද?
විත්තිකරු, ඔබ දැන් දැක්කා වගේ...
ඔහු කිසි දෙයක් හංගන්න පුළුවන් කෙනෙක් නෙවෙයි.
ඒත් පැමිණිලිකාරිය,
ඇය කොච්චර බුද්ධිමත්ද කියනවා නම් තනියම කොරියන් භාෂාව ඉගෙනගෙන හොඳට කතා කරන්නත් පුළුවන්,
ඒත් විවාහ වෙන්න කලින් මේ වැදගත් කාරණය ගැන චෝ මහත්තයාට
එක වචනයක්වත් කියන්න ඇය අපොහොසත් වුණා.
තමන්ගේ අනාගත සහකරුට විශ්වාසවන්ත වෙනවා කියන්නේ මේකටද?
එහෙනම්, මම විත්තිකරුගේ නීතිඥවරයාගෙන් අහන්නම්. අහන්න.
ඔබ විවාහ වෙන්න කලින්, පොඩි කාලේ බල්ලෙක් හපා කාපු එක ගැන
විස්තර ඇතුව ඔයාගේ බිරිඳට කිව්වද?
මේ මොන විකාර ප්‍රශ්නයක්ද?
මේකෙයි ඒකෙයි වෙනස මොකක්ද? මොකක්?
පැමිණිලිකාරියව මූලික වශයෙන් පිස්සු බල්ලෙක් හපා කෑවා වගේ වැඩක් වුණේ.
ඇය තමන්ගේ කැමැත්තට සම්පූර්ණයෙන්ම විරුද්ධව හිංසනයකට ලක් වුණා.
මූලික වශයෙන් ගත්තොත්, මොකක්ද මේකේ තියෙන ලොකු වෙනස?
ඒත්, මේක-- මට තේරෙනවා.
මේක ලිංගික අතවරයක් නිසාද වෙනස් වෙන්නේ?
ලිංගික කාරණා සම්බන්ධ නිසාද?
එහෙනම්, මම ආයෙත් අහන්නම්.
විවාහ වෙන්න කලින්, ඔයාගේ බිරිඳට
ඔයා ඇසුරු කරපු හැම සහකාරියක් ගැනම,
කවදද, කොහෙද, ඒ හැම විස්තරයක්ම--
මොන මගුලක්ද මේ කරන්නේ?
පැමිණිලිකාර පාර්ශවයේ නීතිඥතුමනි, ඔබ ඔප්පු කරන්න හදන දේ මට තේරෙනවා.
නමුත් කරුණාකරලා ඔබේ තර්කය වඩාත් බැරෑරුම් විදිහට ඉදිරිපත් කරන්න.
මම සීමාව පැන්නද?
එහෙම වුණා නම් මට සමාවෙන්න ස්වාමීනි.
විත්තිය විසින් හරිම පැහැදිලියි කියලා කියන තර්කය
ඇත්තටම පැහැදිලිද කියලයි මම අහන්නේ.
කොහොම වුණත්, දරුවන් ලැබීමේ ඉතිහාසය කියන්නේ වෙනම කතාවක්.
"ඔබේ අනාගත බිරිඳට දරුවෙක් ඉන්නවා."
ඊට වඩා තවත් මොනවා දැනගන්නද?
දරුවා ඉපදුණු ගමන්ම අපරාධකාරයාගේ දෙමව්පියන් දරුවව අරන් ගිහින්.
ඊට පස්සේ කවදාවත් ඇය දරුවව හම්බවෙලා හෝ දැකලා නෑ.
ඒත් අපිට අනාගතය ගැන කියන්න බෑනේ, පුළුවන්ද?
ඒ තරම් පොඩි වයසකදී දරුවෙක් ලැබුණ එක
අනාගත ගැබ් ගැනීම් හෝ දරු ප්‍රසූතියට කොහොම බලපායිද කියලත් අපි දන්නේ නෑ.
දරුවන් ලැබීමේ ඉතිහාසය
විවාහයට පෙර හෙළි කළ යුතු වැදගත්ම කරුණු වලින් එකක්.
ඒක සාමාන්‍ය දැනීමක් නේද?
මේ සාමාන්‍ය දැනීමෙන් අපේ අවධානය වෙනතකට යොමු කරන්න පැමිණිලිකාර පාර්ශවයේ නීතිඥවරයා
නොයෙකුත් නොමඟ යවන සුළු තර්ක පාවිච්චි කරනවා,
ස්වාමීනි.
එයා කලින් නඩුකාරයෙක්නේ. කොහොමද අපි මේකට උත්තර දෙන්නේ?
මම පිළිගන්නවා. ඒක සාමාන්‍ය දැනීමක්.
ඒක වැදගත්.
නීතිය පදනම් වෙන්න ඕනේ සාමාන්‍ය දැනීම මත.
නමුත්, සමහර වෙලාවට...
කලාතුරකින් හරි,
සාමාන්‍ය දැනීමට සමහර දේවල් මග ඇරෙන්න පුළුවන්.
කායා මුහුණ දීපු දේ ගොඩක් මිනිස්සුන්ට අත්විඳින්න වෙන්නේ නෑ.
වයස අවුරුදු 13 වගේ පොඩි වයසකදී, ඇයව පැහැරගෙන, හිර කරලා, ලිංගික අතවර කරලා තියෙනවා.
සාමාන්‍ය දැනීමට ලේසියෙන්ම බැරි වෙනවා
එවැනි කෙනෙක්ගේ වේදනාව සහ බිය තේරුම් ගන්න.
මේ නොගැලපීම විසඳන්න,
ආණ්ඩුක්‍රම ව්‍යවස්ථාව මගින් මූලික මිනිස් අයිතිවාසිකම් ආරක්ෂා කරනවා.
ආණ්ඩුක්‍රම ව්‍යවස්ථාවේ 17 වන වගන්තිය.
"කිසිම පුරවැසියෙකුගේ
පෞද්ගලිකත්වයට සහ පෞද්ගලික ජීවිතයේ නිදහසට බාධා නොකළ යුතුයි."
මේ ලෝකේ සමහර දේවල් තියෙනවා
එළිදරව් කරන්න කියලා ඉල්ලන්න බැරි තරම් ඒවා හරිම කුරිරුයි.
ඔව්, ගැබ් ගැනීමේ ඉතිහාසයක් තියෙනවා නම්
ඒක අනාගත සහකරුට
දැනුම් දිය යුතු වැදගත් කරුණක් බව ඇත්ත.
ඒක සාමාන්‍ය දැනීම.
කොහොම වුණත්,
ආණ්ඩුක්‍රම ව්‍යවස්ථාවෙන් ආරක්ෂා කරලා තියෙන මූලික මිනිස් අයිතිවාසිකම් ගැන කතා කරනකොට,
සාමාන්‍ය දැනීම ඇතුලේ පොඩි ව්‍යතිරේකයක්වත් තියෙන්න ඕනේ නේද?
ළමා ලිංගික අපයෝජනයට ලක් වූ කෙනෙක්ට බල කරනවා නම්
තමන්ට වුණු දේ හෙළි කරන්න කියලා…
කොහොමද... ඒයි, කොහොමද ඔහොම කරන්නේ?
ස්වාමීනි.
මේ නඩුවේ ලොකු පින්තූරය දිහා බලන්න.
මේක ළමා ලිංගික අපයෝජනයට ලක් වූ වින්දිතයෙක් තමන්ගේ මාමණ්ඩි අතින් නැවතත් ලිංගික අතවරයට ලක් වුණාට පස්සේ
තවදුරටත් පවත්වාගෙන යන්න බැරි විවාහය අවසන් කරන්න කියලා කරන ඉල්ලීමක්.
ඒත් අර අපරාධකාරයා, ඒ කියන්නේ ඇය විවාහ වූ පවුලේ අය...
කිසිම සමාවක් ගන්නේ නැති ඒ පවුලේ අය,
ඇත්තටම උත්සාහ කරන්නේ ඇය මුහුණ දීපු ඒ ළමා ලිංගික අපයෝජනය
මේ විවාහය ප්‍රතික්ෂේප කරලා අවලංගු කරන්න
හේතුවක් විදිහට පාවිච්චි කරන්නයි.
මගේ සාමාන්‍ය දැනීමට අනුව නම්,
මේක හරියට වැරදිකාරයා වින්දිතයා වෙන්න හදනවා වගේ වැඩක්…
මේක ඇත්තටම නින්දිත පළිගැනීමක්.
ස්වාමීනි.
මගේ සාමාන්‍ය දැනීම සහ විත්තියේ සාමාන්‍ය දැනීම අතරින්,
හරි මොකක්ද කියලා බුද්ධිමත්ව තීරණය කරන්න කියලා මම ඔබතුමාගෙන් ඉල්ලා සිටිනවා.
ස්වාමීනි, මටත් වචන කිහිපයක් එකතු කරන්න අවශ්‍යයි.
මම කියන්නේ නෑ
පැමිණිලිකාරිය තමන් මුහුණ දීපු දේ ගැන පාරේ යන එන ඕන කෙනෙක්ට කියන්න තිබුණා කියලා.
අපි තර්ක කරන්නේ ඇය ඒ ගැන කියන්න තිබුණේ
තමන්ගේ ජීවිත කාලයම එකට ගත කරන කෙනාට,
ඒ කියන්නේ තමන්ගේ අනාගත සහකරුට කියලයි.
ඒත් ඇය ඒක එයාට කියන්නේ නැතුව හංගලා තියෙනවා. ඒ ඇයි?
ඇය හොඳටම දැනගෙන හිටියා
ඇත්ත කිව්වොත් එයා මෙයාව බඳින්නේ නෑ කියන එක.
ස්වාමීනි, ඒක වංචනික විවාහයක් නෙවෙයි නම්, වෙන මොකක්ද වංචාවක් කියන්නේ?
පැමිණිල්ලේ නීතිඥතුමා මොන තරම් ලොකු තර්ක ගෙනාවත්,
මේ නඩුවේ ස්වභාවය වෙනස් වෙන්නේ නෑ.
විවාහය කියන්නේ ගිවිසුමක්.
ඒ වගේම වංචනික ගිවිසුමක් අවලංගු කරන්න පුළුවන්.
කරුණාකර නීතිමය මූලධර්ම මත තීරණයක් දෙන්න, ස්වාමීනි.
මිස්ටර් කාන්ග්, ඔයා හොඳට කතා කළා. ඔයත් එහෙමයි මිස් පාර්ක්.
ඔයාලා දෙන්නටම ස්තූතියි.
කායා.
මේ විනිසුරුතුමිය නීතිය අකුරටම ක්‍රියාත්මක කරන තද කෙනෙක් විදිහටයි ප්‍රසිද්ධ.
එයා මීට කලින්
දරුවෙක් හිටපු බව හංගපු නිසා විවාහ අවලංගු කරලා තියෙනවා.
එයා කලින් දුන්න තීරණ ලේසියෙන් වෙනස් කරන එකක් නෑ.
එහෙම වුණත් කමක් නෑ.
මොකක්?
මගේ ජීවිතේ පළවෙනි වතාවට කෙනෙක් මං වෙනුවෙන් පෙනී හිටියා.
ඒකත් මං පිටරටකණියෙක් වෙච්ච මේ වගේ දුර රටකදි.
ගොඩක් ස්තූතියි.
සුබ පැතුම් මිස්ටර් කාන්ග්.
මොකක්? මං හිතන්නේ ඔයා මහජන නීතිඥවරයෙක් විදිහට
ඔයාගේ පළවෙනි පියවර තිබ්බා.
ඔයා මොකක්ද ඒකෙන් අදහස් කළේ?
පරදින බව දැන දැනමනේ ඔයා මේ සටනට බැස්සේ.
අන්න ඒකයි 'ප්‍රෝ බොනෝ' නීතිඥයෙක් කියන්නේ.
ඒක නම් මට ගැළපෙන වැඩක් නෙවෙයි.
මගේ කාර් එක තියෙන්නේ මේ පැත්තේ.
මං දන්නවා.
සිවිල් නඩු අංක 2025-674221.
සිවිල් නඩු අංක 2025-674519.
අධිකරණය දැන් තීන්දුව ප්‍රකාශ කරනවා.
සිවිල් පනතේ 816 වගන්තියේ 3 වන ඡේදයට අනුව,
විවාහ වීමේ කැමැත්ත ප්‍රකාශ කිරීම
වංචාවකින් හෝ බලහත්කාරයෙන් සිද්ධ වෙලා තියෙනවා නම්,
විවාහය අවලංගු කරන්න කියලා පාර්ශ්වයකට ඉල්ලන්න පුළුවන්.
විවාහය කියන බරපතල පොරොන්දුවට ඇතුළත් වෙන්න කලින්,
දෙන්නා අතරේ බොරු කියන්න බෑ වගේම දේවල් හංගන්නත් බෑ.
විවාහයට කලින් දරුවෙක් ලැබිලා තියෙන එක නොකියා ඉන්න එක ගැන කතා කළොත්,
ඒක විවාහ ජීවිතේට ලොකු බලපෑමක් කරන වැදගත් කාරණයක්.
ඉතින් කොහොමටත්,
විවාහ වෙන්න ඉන්න බිරිඳට වගකීමක් තියෙනවා තමන්ගේ සැමියා වෙන්න ඉන්න කෙනාට ඒ බව කියන්න.
ඒ වුණාට...
ඒ වුණාට,
නීතියෙන් ව්‍යතිරේක ලබා දිය යුතු අවස්ථා තියෙනවා.
පැමිණිලිකාරිය දරුවෙක් බිහි කළ බව ඇත්ත.
හැබැයි ඒක වුණේ එයාගේ කැමැත්තෙන් නෙවෙයි,
එයා ළමා ලිංගික අපයෝජනයකට ලක් වුණා.
ඒ දරුවා එක්ක තියෙන සම්බන්ධයත් ගොඩක් කාලෙකට කලින් නතර වෙලා තියෙන්නේ.
තමන් මුහුණ දීපු අපරාධයක් ගැන හෙළි කරන්න කියලා
වින්දිතයෙක්ට බල කරන එක
හරිම කුරිරු වැඩක් කියන එක ප්‍රතික්ෂේප කරන්න බෑ.
ඒ නිසා තමන් දරුවෙක් බිහි කළ බව පැමිණිලිකාරිය නොකියා හිටපු එක,
සද්භාවය කඩ කිරීමක් විදිහට සලකලා
වරදක් කියන්න බෑ.
අධිකරණය පහත තීන්දුව ලබා දෙනවා.
අධිකරණ නියෝගය වන්නේ...
මේ නඩුවේ ප්‍රතිඵලයක් විදිහට පැමිණිලිකාරිය සහ විත්තිකරු දික්කසාද විය යුතුයි.
විත්තිකරුගේ ප්‍රති-පැමිණිල්ල ප්‍රතික්ෂේප කරනවා.
පැමිණිලිකාරියට ජය හිමි වෙනවා.
මේක විකාරයක්නේ!
මේක වංචාවක්!
විකාරයක්! තෝ වගේ... ස්තූතියි ස්වාමීනි.
මාව අතාරිනවා! මිස්ටර් වූ!
අපි දින්නා!
මට කොරියාවේ ජීවත් වෙන්න පුළුවන්ද?
ඇත්තටම? ඔව්!
ස්තූතියි මිස් පාර්ක්!
අධිකරණ ශාලා අංක 301, අද නඩු විභාග
අම්මපා.
ඔය බාල හැඟීම් පෙන්නලා උසාවියේ විනය නැති කරනවා.
නවත්තන්න. ඔයා අපේ තත්ත්වයත් බාල කරනවා. මොකක්? මම මොකක්ද බාල කළේ?
කට වහගන්නවා.
පස්සේ හම්බවෙමු.
හරි හරි.
එයාලා අභියාචනයක් කරයිද? ඒක ඉතින් එයාලගේ වැඩක්නේ.
කොහොම වුණත් මිස් පාර්ක්. ඔව්?
අපි දිනපු නිසා මම කෑමක් අරන් දෙන්නම්.
දැන්ම? ඔයාට බඩගිනි නැද්ද?
මෙයාට මොකද වෙලා තියෙන්නේ?
ෂා. මේ බර්ගර් එක මාර රහයිනේ.
මෙතන ලස්සනත් මාරයි.
අද ඔයාට මොකද වෙලා තියෙන්නේ?
නඩුව ඉවර නිසා අපිට කතා කරන්න දෙයක් තියෙනවා.
නීතිඥ පාර්ක් ගි-ප්‍යුම්.
එයා හරි පුදුම කෙනෙක්.
මිස් පාර්ක්? ඇයි ඒ?
එයා මට තර්ජනය කළා
ඔයාගේ වීඩියෝ එක පෙන්නලා.
මං ආරංචි වුණා ඔයා වීඩියෝ එක බැලුවා කියලා.
ඔව්.
කවුද ඒක එව්වේ?
ඒක එවපු කෙනෙක් දන්නෑ.
හැබැයි ඒක එවලා තියෙන්නේ ඔයාට පහර ගහන්න ඕන කෙනෙක් කියලා පැහැදිලියි.
අනිවාර්යයෙන්ම ඒක කුමන්ත්‍රණයක්.
මං අල්ලස් ගන්න කෙනෙක් වගේ පේනවද?
ඔව්. එච්චර ප්‍රසිද්ධියේ ගන්න තරම් ඔයා මෝඩ නෑනේ.
ඇත්තටම. මම කොහොමද...
පොඩ්ඩක් ඉන්න.
එතකොට ඔයා හිතන්නේ මං අල්ලස් ගන්න කෙනෙක් කියලද?
මං ඒක සැරයක් බැලුවා මොකද ඒක විකාරයක් නිසා.
ඒත් කොහොම බැලුවත් ඒ ඉන්නේ ඔයාමයි.
ඒක වෙනස් කරපු වීඩියෝ එකක් නෙවෙයි.
මට ඔයා ගැන කනගාටුයි මිස් පාර්ක්.
කනගාටුයි? ඔව්.
ඒ එක වීඩියෝ කෑල්ලක් නිසා,
ඔයා එකපාරටම මාව අපරාධකාරයෙක් විදිහට සැලකුවා?
සැකයේ වාසියවත් දුන්නේ නෑ?
ඔයා බරපතල දෙයක් සැහැල්ලුවට ගන්නවා.
මොන විදිහටද?
තත්ත්වය එක්ක බලද්දී ඒක සැකයි නේද?
මොන විදිහටද?
මම කියන්නේ වීඩියෝ එක ගැන විතරක් නෙවෙයි. එහෙනම් මොකක්ද?
ඔයාට මහජන නීති ආධාර නඩු ගැන කිසි උනන්දුවක් නෑනේ.
එහෙම කෙනා එකපාරටම විනිසුරුකම දාලා නිකන් වැඩ කරන නීතිඥයෙක් වුණේ ඇයි?
ඔයාට ඒක අමුතුයි කියලා හිතෙන්නේ නැද්ද?
කෙනෙක්ගේ හොඳ හිත වරදවා වටහාගන්න එපා.
සමාජයේ අසරණ වෙච්ච අයට උදව් කරන්න මගේ හැකියාවයි අත්දැකීම් පාවිච්චි...
ඔයා ගිවිසුමක් ගැහුවනේ 70%ක් නඩු දිනන්න ඕන කියලා.
දෙයියනේ, ඔයා ඒක දැනගෙන හිටියේ නැද්ද?
එයා තමයි යෝජනා කළේ 70%ක් දිනන්න ඕන කියලා.
ඒකට ප්‍රතිඋපකාරයක් විදිහට එයාට ඕන ලබන අවුරුද්දේ ශ්‍රේෂ්ඨාධිකරණ විනිසුරුකමට නිර්දේශයක්.
එයාට ඒ ගානට දිනන්න බැරි වුණොත් මේ කණ්ඩායම විසුරුවලා දානවා කිව්වා.
මම දැනගෙන හිටියේ නෑ අපි මහන්සි වෙන්නේ
ඔයා ශ්‍රේෂ්ඨාධිකරණ විනිසුරු වෙන්න දාපු ඔට්ටුව දිනවන්න කියලා.
මම එහෙම කිව්වේ උපරිමයෙන්ම වැඩ කරනවා කියලා පෙන්නන්න...
මම...
මට තාමත් ඕන විශ්වාස කරන්න
ඔයා හොඳ කෙනෙක් කියලා.
මොකක්?
උසාවියේදී තර්ක කරනකොට ඔයා හරි අවංක පාටයි.
හැබැයි කණ්ඩායමේ අනිත් අයට මේක දැනගන්න ලැබුණොත්,
එයාලා තවදුරටත් ඔයාව විශ්වාස කරයිද දන්නෑ.
නන්-හී කොහොමත් මුල ඉඳන් ඔයාට කැමති නෑ... මට මොකද?
මොකක්? ඕන දෙයක් හිතාගත්තාවෙ.
අනිත් අය මං ගැන හිතන දේ මට අදාළ නෑ.
මගේ අරමුණ මොකක් වුණත්, මං ඔයාලට දිනලා දුන්නම ඇතිනේ.
20%ක් විතරක් දින දින ඉන්න එක විනෝදයක්ද? ඔයාලා ඒකට කැමතිද?
කොහොමත් පරදින එක ඔයාගේ විනෝදාංශය නෙවෙයිනේ. නේද?
අදට කණ්ඩායම ශක්තිමත් කළා ඇති, දැන් මං යනවා.
මම කාපු බීපු ඒවට මං ගෙවන්නම්, ඒ ගැන වද වෙන්න එපා.
හෙලෝ කට්ටිය!
අපි දින්නනේ. ඇයි මේ මූණ එල්ලගෙන?
විත්තිකරු චෝ අභියාචනයක් ඉදිරිපත් කරයි
මොකක්? මොකක්ද ඒ?
මිස්ටර් වූ අභියාචනයක් ඉදිරිපත් කරලා.
ඇත්තටම? දෙයියනේ.
මිනිහා ලේසියෙන් අතහරින්නේ නෑනේ.
මිනිහට ඕක පිස්සුවක් වෙලා තියෙන්නේ.
දෙවෙනියා වුණාම ඔහොම තමයි.
මේ සැරේ මොන වගේ තර්කයක් ගේයිද දන්නෑ.
ප්‍රශ්නයක් වෙන එකක් නැද්ද? වැඩේ හරියයි නේද?
මේ නඩුවේ කතාව ගොඩක් සංවේදීයිනේ.
මෙන්න.
බලන්න.
එයාට මේක දිනන්න බෑනේ. පරාජය දරාගන්න බැරුව දඟලන්නේ.
ඒක තමයි වෙන්න ඕන.
අනික බය වෙන්න දෙයක් නෑනේ අපිට මිස්ටර් කාන්ග් ඉන්නවනේ.
අනිවාර්යයෙන්ම.
ෂික්, මට එයාව පේන්න බෑ. මෙන්න. බලන්න.
සුවොන් පවුලේ අධිකරණය, අභියාචනා අධිකරණය
මිස් කායා,
අර මනුස්සයා ඔයාව පැහැරගත්තට පස්සේ,
ඔයා කොච්චර කල් එයාගේ ගෙදර හිටියද?
මාස නවයක් විතර.
ඒ කියන්නේ අවුරුද්දක් විතර.
ඒ තරම් කාලයක් තිස්සේ,
ඔයාව කාමරේක දාලා හිර කරගෙන හිටියද?
නෑ. ඇත්තටම?
එහෙනම්, ඇයි ඔයා පැනලා ගියේ නැත්තේ?
අම්මව මතක් නොවෙන්න තරම් ඒ මනුස්සයා ඔයාට හොඳට සැලකුවද?
ස්වාමීනි.
මිස්ටර් වූ, කරුණාකරලා ඔයාගේ වචන ගැන පරිස්සම් වෙන්න.
හොඳයි ස්වාමීනි.
මිස් කායා, මං ආයෙත් අහන්නම්.
ඇයි ඔයා පැනලා ගියේ නැත්තේ?
මම පැනලා ගියා.
මාව පැහැරගෙන සතියකට පස්සේ.
ඊට පස්සේ ආයේ සැරයක් ඔයා අර මනුස්සයාගේ ගෙදරට ආවා.
ඔයා ආවේ කැමැත්තෙන්ද?
මං ආයේ ගියේ මට ඕන නිසා නෙවෙයි!
අනේ දුවේ! ඔයා ගොඩක් බය වෙන්න ඇති.
අම්මේ...
ආපහු පලයන්!
තාත්තේ. කෙල්ලෙක් විදිහට උඹේ වටිනාකම
දැන් ඉවරයි.
උඹට ඒක තේරෙනවද?
දැන් කවුද උඹව බඳින්නේ? දැන් කරන්න දෙයක් නෑ.
මිනිහා ආවම ඌ එක්ක උගේ ගමට පලයන්.
අනේ! කට වහපන්!
තාත්තේ! පලයන් යන්න! මෙහෙන් පලයන්!
අම්මේ මට උදව් කරන්න!
අම්මේ මට යන්න බෑ!
අම්මේ මට බයයි!
අම්මේ!
ඔයාගේ දෙමාපියන් තමයි ඔයාව ආපහු යැව්වේ.
"ඌ එක්ක උගේ ගමට පලයන්."
එතකොට ඒක විවාහයට කැමැත්ත දීමක් නෙවෙයිද?
නේද?
විවාහය?
තමුන් ඕකට කසාදයක් කියලද කියන්නේ?
ඇයි නැද්ද? තමුන් දෙමව්පියන්ගේ අවසරය ඇතුවනෙ ඒ ගෙදර ජීවත් වුණේ.
ඒ මනුස්සයා මට හැමදාම ගැහුවා!
ඒ වගේම හැමදාම රෑට...
මට කරදර කළා.
මට එතකොට වයස අවුරුදු 13යි සර්.
ඒ වුණාට, තමුන් මාස නවයක් තිස්සේ එයා එක්ක ජීවත් වුණා නම්,
ඒක ස්ථාවර සම්බන්ධයක් කියලා කියන්න බැරිද?
මම ආයෙත් පැනලා ගියා
මාස නවයකට පස්සේ.
එතකොට දරුවා හම්බුණේ?
- එයාගේ ගෙදරදි නෙවෙයිද දරුවා ලැබුණේ? - නෑ!
මට තවත් ඒ නාරකාදියේ ඉන්න බැරි වුණා,
ඒකයි මම පැනලා ආයේ ගෙදර ගියේ!
මම එතකොට බඩින් හිටියේ.
එහෙනම් තමුන්ගේ ගෙදරදිද දරුවා ලැබුණේ?
නෑ.
ඒ ඇයි?
අම්මේ, තාත්තේ! දොර අරින්නකෝ!
- මගේ දරුවා! - අම්මේ!
දුවේ, ඔයාට කරදරයක් නෑ නේද?
ඔයා මොකද මේ!
- දැන්ම ආපහු යන්න! - තාත්තේ!
ඇයි මම කියපු දේ ඇහුවේ නැත්තේ? ඇයි ආපහු එන්න හිතුවේ?
ඔය වගේ ඇඟක් තියාගෙන,
අපිටත් කාලකණ්ණිකම ගේන්නද හදන්නේ! යන්න දැන්ම!
යන්න! මෙහෙන් පලයන්!
මගේ දරුවා!
අම්මේ! තාත්තේ!
අම්මේ!
තාත්තා
මට ආපහු ගෙදරට එන්න දුන්නේ නෑ.
මම...
මම දරුවා හම්බුණේ එතනදි...
කායා
...වෙන අයගේ උදව්වෙන්.
හරි.
හොඳයි.
ස්තූතියි කායා.
අහන්න දෙයක් නෑ ස්වාමීනි.
අධිකරණය තීන්දුව ප්‍රකාශයට පත් කරනවා.
මෙම අභියාචනා නඩුවේ ක්‍රියාදාමයන්ට අනුව,
පැමිණිලිකාරියව පැහැරගෙන ගොස් ලිංගික අතවර කළ බව ඇත්ත,
නමුත් ඇය මාස නවයක් පමණ ඒ පුද්ගලයා සමඟ ජීවත් වූ බවත් සත්‍යයක්.
- ඒ වුණාට... - ඒ වුණාට...
ඒ වගේම, දරුවා උපන් දිනය සලකා බැලීමේදී,
පැමිණිලිකාරිය ගැබ්ගෙන ඇත්තේ
ඇයව මුලින්ම පැහැරගෙන ගිය අවස්ථාවේදී නොව
දෙමව්පියන්ගේ අවසරය ඇතිව
ඇය එම පුද්ගලයා සමඟ ජීවත් වූ කාලයේදීයි.
වෙන්න බෑ.
මේ සියලු කරුණු සලකා බැලීමේදී,
පැමිණිලිකාරියගේ ගැබ් ගැනීම සහ දරු උපත ඇගේ කීර්ති නාමයට
බරපතල හානියක් සිදු කළා යැයි කීම අපහසුයි.
ඕක මහ විකාරයක්නේ!
- ආරක්ෂක නිලධාරියා. - එහෙයි ස්වාමීනි. කරුණාකර වාඩි වෙන්න.
අපි දිගටම කරගෙන යමු.
ඒ නිසා, එවැනි කරුණු හෙළි කිරීමේ වගකීම පැමිණිලිකාරියට පැවරීමෙන්
ඇයගේ පෞද්ගලිකත්වයට ඇති අයිතිය හෝ
පෞද්ගලික ජීවිතයේ නිදහසට බාධාවක් වෙන්නේ නෑ.
තමාට දරුවෙකු සිටින බව හෙළි නොකිරීම
විවාහය අවලංගු කිරීමට හේතුවක් වෙනවා.
ඒ අනුව, අධිකරණය පහත තීන්දුව ලබා දෙනවා.
වෙනත් නිගමනයකට එළඹුණු පළමු නඩු තීන්දුව අවලංගු කෙරේ.
2023 මාර්තු 13 වන දින
විවාහ රෙජිස්ට්‍රාර් වෙත වාර්තා කළ විවාහය අවලංගු කෙරේ.
පැමිණිලිකාරිය විත්තිකරුට වොන් මිලියන 10ක වන්දියක් ගෙවිය යුතුයි.
ස්වාමීනි.
- ස්තූතියි! - අධිකරණයේ තීරණය මෙයින් අවසන්.
ඒ මොකක්ද ඒ කිව්වේ පාර්ක් මහත්මිය?
අපි පැරදුණාද?
කායා...
එයාගේ තාත්තා අවසර දීලා තියෙන හින්දා,
ඒක ලිංගික අතවරයක් වෙන්නේ නැල්ලු.
මොන ජරා කතාවක්ද ඒ?
ඒයි, ඒක මගේ එකක්.
ෂික් විතරක්.
මේකේ කිසිම තේරුමක් නෑනේ!
කොහොමද ඒගොල්ලන්ට පුළුවන්...
පොඩ්ඩක් ඉන්න.
චෝ මහත්තයා කියන්නේ ප්‍රාදේශීය බලයක් තියෙන ආණ්ඩුකාරවරයෙක්නේ.
කවුද ඒ පැත්තේ මන්ත්‍රී?
ලී ඩූ-චොල්.
මන්ත්‍රී ලී ඩූ-චොල්. පොඩ්ඩක් ඉන්න.
හිටපු ප්‍රධාන අභිචෝදකවරයෙක් වගේම තුන් පාරක් මන්ත්‍රී වෙච්ච කෙනා?
පිස්සු හැදෙයි! එයානේ අර බ්‍යුල්ගේ නඩුවේ පැමිණිලිකාරයගෙ තාත්තා!
විනිසුරු කාන්ග්, ඒ මෝඩයා.
එයා දැන් කතා කරලා මට තර්ජනය කළා.
එයා කිව්වා ඔයා සතෙක්ට හිංසා කළා කියලා.
මගේ ඇඟ හිරිවැටිලා ගියා! ඒක පිටින් ආපු බලපෑමක්ද? නැත්නම් අඳුරන කමට කරපු දෙයක්ද?
ඒ වගේ හේතුවක් නිසා නම් වුණේ,
ඒක මීට වඩා හොඳයි.
ඔයා මොකක්ද ඒ කියන්නේ?
නඩු තීන්දුවට දීපු හේතු අහද්දි මගේ ඇඟ හිරිවැටිලා ගියා.
නීතිමය පැත්තෙන් ඒක හරි කියලා එයාට හරිම විශ්වාසයි.
"එයා ගැබ්ගෙන තියෙන්නේ ලිංගික අතවරයෙන් පස්සේ. එයා ඒක කලින් කියන්න තිබුණා."
හරියට ගාණක් හදනවා වගේ එයා හරිම සැහැල්ලුවෙන් හිටියේ.
ඔය ජරා නීති හරියට මහා යක්ෂයෙක් වගේ!
නීතිය තියෙන්නේ මිනිස්සු වෙනුවෙන් නෙවෙයිද?
නීතිය නෙවෙයි යක්ෂයා.
ඒක ගාණක් හදනවා වගේ සලකන විනිසුරුවරුන්ගේ නොසැලකිලිමත්කමයි යක්ෂයා.
අපි ශ්‍රේෂ්ඨාධිකරණයට යමු.
කායා ඇත්තටම හරිම දක්ෂයි.
මම එයාට පාවිච්චි කරපු මහන මැෂිමක් ගෙනත් දුන්නා,
එයා දැන් ඒකෙන් රක්ෂිතාගාරයේ ෆැෂන් ෂෝ එකක් තියන්නයි යන්නේ.
හරිම ලස්සනයිනේ!
- ලස්සනයිද? - ඔව්.
ජනාධිපති චෝයි යොන්-සොප් තවත් මාස දෙකකින් එක්සත් ජාතීන්ගේ මහා මණ්ඩලයේදී
ඓතිහාසික කතාවක් පැවැත්වීමට නියමිතයි.
මේ කතාව පවත්වන්නේ ලෝක සරණාගතයින්ගේ දිනය සැමරීම වෙනුවෙනි.
ආර්ථිකය සහ සංස්කෘතිය අතින් පමණක් නොව...
මානව හිමිකම් අතින්ද කොරියාවේ වර්තමාන තත්ත්වය ලොවට පෙන්වීමට මෙය ඉවහල් වනු ඇතැයි අපේක්ෂා කෙරේ.
- කායා. - ... මානව හිමිකම් අතින්ද.
ඔයා හොඳින් නේද?
ඔව්.
මම හොඳින්.
ඔයාලා තමයි මේ ගොඩක් මහන්සි වෙන්නේ.
නෑ.
අපි අභියාචනයෙන් පැරදුණාට, ශ්‍රේෂ්ඨාධිකරණයේදී, අපි අනිවාර්යයෙන්ම...
මම බය නෑ.
මට විශ්වාසයි.
විශ්වාසයි?
නරක දේවල් ඕනම තැනක වෙන්න පුළුවන්.
ඒත් කොරියාව ගොඩක් හොඳ රටක්.
මොකද අන්තිමේදී හැමදේම හරියට විසඳෙන හින්දා.
ජනාධිපති වුණත් වැරැද්දක් කළොත් එයාගෙ තනතුර නැති කරනවා.
මගේ මාමණ්ඩි ගොඩක් බලය තියෙන කෙනෙක්, ඒත් ඔයාලා එයාව එකපාරටම අත්අඩංගුවට ගත්තනේ.
මට විශ්වාසයි
අපේ නඩුවත් හොඳ විදිහට විසඳෙයි කියලා.
ඔව්.
මම ඒක එහෙම වෙන්න වැඩ කරන්නම් කායා.
සුවොන් දිස්ත්‍රික් අධිකරණය, අපරාධ අංශය
මෙම නඩුවේදී, මාමණ්ඩි විසින් ලිංගික අතවර කර ඇත්තේ
දුර රටක සිට පැමිණි තම අසරණ ලේලි හටයි.
ලිංගික අපරාධ දඬුවම් කිරීම සම්බන්ධ විශේෂ පනතේ
5 වන වගන්තියේ 1 වන ඡේදය යටතේ,
මෙය වසර හතකට වැඩි සිර දඬුවමක් ලැබිය යුතු බරපතල වරදක් වන අතර,
විත්තිකරු ඊට පූර්ණ වගකීම දැරිය යුතුයි.
අධිකරණයට හිතාගන්නවත් බෑ
මේ නිසා වින්දිත කාන්තාව කොච්චර වේදනාවක් විඳිනවා ඇද්ද කියලා.
- එම නිසා... - එම නිසා...
- කෙසේ වෙතත්... - මොකක්?
...විත්තිකරු වයස්ගත පුද්ගලයෙක් වීමත්,
ප්‍රදේශවාසීන් සිය ගණනක් ලිහිල් දඬුවමක් ඉල්ලා සිටීමත් නිසා.
ඒ වගේම, ඔහු මීට පෙර කිසිදු වැරැද්දක් නොකළ පළමු වරදකරුවෙක්.
වෙන්න බෑ. මේ හදන්නේ දඬුවම අත්හිටුවන්න නෙවෙයි නේද?
නීතියෙන් නියමිත දඬුවම අවුරුදු හතයි. ඒක අඩු කළොත් අවුරුදු තුනහමාරයි.
අත්හිටුවපු සිරදඬුවමක් දෙන්න පුළුවන් අවුරුදු 3 දක්වා විතරයි. එහෙම වෙන එකක් නෑ.
ඒ අතරේ, ප්‍රදේශවාසීන් බොහෝ දෙනෙක් සාක්ෂි දෙමින්
වින්දිත කාන්තාවගේ ඇඳුම් පැළඳුම් සහ හැසිරීම විවේචනය කර තිබෙනවා.
වින්දිත කාන්තාවගේ විවාහයට පෙර දරු උපත සහ වංචනික ක්‍රියා නිසා
ඇගේ විවාහය අවලංගු වීම සලකා බැලීමේදී,
මෙම සාක්ෂි සැහැල්ලුවට ගන්න බෑ.
සිද්ධිය වූ අවස්ථාවේදී, විත්තිකරු සිට ඇත්තේ දැඩි බීමතින්,
ඒ හේතුවෙන්, ඔහුට නිවැරදි විනිශ්චයක් කිරීමට හෝ
තීරණ ගැනීමේ හැකියාවක් තිබී නෑ.
මානසික ඒකාග්‍රතාවය අඩු වීම පළමු ලිහිල් කිරීමේ සාධකය ලෙසත්,
ඉහත සඳහන් කළ විවිධ කරුණු දෙවන සාධකය ලෙසත් සලකා,
අධිකරණය තම අභිමතය පරිදි ලබා දිය හැකි දඬුවම් සීමාව තුළ හිඳ
පහත තීන්දුව ලබා දෙනවා.
දෙපාරක්ම ලිහිල් කළා? වෙන්න බෑ.
විත්තිකරුට වසර තුනක සිර දඬුවමක් නියම කෙරේ.
කෙසේ වෙතත්, මෙම දඬුවම
තීන්දුව දුන් දින සිට වසර පහකට අත්හිටුවනු ලැබේ.
- මොකක්ද මේ... - අධිකරණයේ නිශ්ශබ්දතාවය රැකගන්න.
විත්තිකරු පූර්ණ වගකීම දැරිය යුතු නිසා,
අධිකරණය විසින් පැය 200ක ප්‍රජා සේවයක් සහ
ලිංගික හිංසනය පිළිබඳ ප්‍රතිකාර පාඨමාලා සඳහා පැය 80ක් සහභාගී වීමට නියම කරනවා.
අධිකරණයේ තීන්දුව මෙයින් අවසන්.
සියලු දෙනා නැගී සිටින්න.
ස්තූතියි වූ මහත්තයා.
ඒත් ප්‍රජා සේවයට පැය ගාණ ටිකක් වැඩි නැද්ද?
අනේ චෝ මහත්තයෝ.
ඔයා කොහොමත් සමාජයට සේවය කරපු කෙනෙක්නේ.
තව ටිකක් කරන්නකො.
හා. එහෙනම් ගිහින් එන්නම්.
හරි. සුබ ගමන්.
විනිසුරු අසුනේ ගොඩක් කල් ඉඳලා, මට අමතක වෙලා තිබුණේ...
ඒ අසුනෙන් පහළ ඉන්න අය විඳින වේදනාව ගැන.
මොකක්?
මොකක්? මොකද වුණේ?
කායාගේ අවසන් අභියාචනය නිෂ්ප්‍රභ කරලා.
- මොකක්? - මොකක්?
විකාරයක්නේ. අපි ඒක දැම්මා විතරනේ.
කෝ බලන්න.
කොහොමද එච්චර ඉක්මනට වෙන්නේ? ඒකනේ අවසන් අභියාචනය.
ඒ කියන්නේ පෙත්සම දාපු ගමන්ම ඒක ප්‍රතික්ෂේප කරලා.
කවුද විනිසුරුවරයා?
විනිසුරු ෂින් ජුන්ග්-සොක්.
විනිසුරු ෂින් ජුන්ග්-සොක්?
එයා නේද ඔයා විනිසුරු වෙලා ඉද්දි ඔයාගේ ප්‍රධානියා වුණේ?
මම ඔයාව විශ්වාස කරලා මග පෙන්නුවා
උපාධියක්වත් නැතුව ඔයා නිකමෙක් වෙලා ඉද්දි.
කොහොමද ඔයා මට මෙහෙම ද්‍රෝහි වුණේ, කපටි නයා?
අභියාචනය ප්‍රතික්ෂේප වුණොත්, විවාහය අවලංගු කිරීම ස්ථිර වෙනවා.
එතකොට කායාගේ වීසා එක කැන්සල් වෙලා, එයාව රටින් පිටුවහල් කරයි!
අපොයි දෙවියනේ.
කාන්ග් මහත්තයා.
කාන්ග් මහත්තයා?
- කාන්ග් මහත්තයා! - ඔයා කොහෙද යන්නේ?
මගේ ජීවිතේ පළවෙනි වතාවට, කෙනෙක් මං වෙනුවෙන් පෙනී හිටියා.
ඒ, මම පිටරටකාරියක් වුණ මේ ඈත රටේදි.
ලෝක සරණාගත දිනය සැමරීම වෙනුවෙන් එක්සත් ජාතීන්ගේ මහා මණ්ඩලය අමතමින්,
මම ආඩම්බරයෙන් පෙන්වා දෙනවා කොරියාව ලෝකයට නායකත්වය දෙන විදිහ ගැන...
ආර්ථිකයෙන් හා සංස්කෘතියෙන් විතරක් නෙවෙයි මානව හිමිකම් පැත්තෙනුත්...
මට හිනා යනව ඕවට.
පාක් මහත්මිය. ඔයා දැනටමත් ඇවිල්ලද?
ඇයි ඔයා මෙච්චර පරක්කු? මොකක්?
මම මේ කෙටුම්පත හදලා ඉවරයි,
අධිකරණ අමාත්‍යාංශයට යවන්න ඕන පිටුවහල් කිරීම කල් දැමීමේ ඉල්ලීම ගැන.
කෝ අනිත් අය?
එයාලා ලේඛනාගාරයේ ආගමන විගමන පනත ගැන විස්තර හොයනවා.
සුවපහසුවට නිදාගත්තද? ආයුබෝවන් සර්.
කෝ මිස්ටර් ජෑන්ග්?
ඔයා පැනලා යන අතරේ එයා ගියා ආගමන විගමන කාර්යාලයට.
පැනලා ගියා? විකාර කියන්න එපා.
ඔයා මේක අතාරින්නද හදන්නේ?
අපිට මොකක් හරි ක්‍රමයක් හොයාගන්න වෙනවා.
කවුද කියන්නේ මං අතාරිනවා කියලා?
ඔයා කොච්චර දේවල් ලෑස්ති කරලද තියෙන්නේ?
වැඩේ පටන් ගමු.
විවාහය අවලංගු කිරීම ස්ථිර වුණාම,
අධිකරණ අමාත්‍යාංශයයි ආගමන විගමන කාර්යාලයයි
එවෙලේම දැනුම් දෙනවා රැඳී සිටීමේ අවසරය අවලංගුයි කියලා.
දැන් අපි මේ සටන් කරන්නේ කාලයත් එක්ක.
ඔව්, ආගමන විගමන පනතේ 46 වැනි වගන්තියේ, 1 වැනි ඡේදය.
ඒක පිටුවහල් කිරීමට හේතුවක් වෙනවා…
මෙන්න.
මේක බලන්න. මිස්ටර් කාන්ග්.
මේක පොඩ්ඩක් බලන්න පුළුවන්ද?
ඉතින් අපිට නිකන් බලාගෙන ඉන්න බෑනේ.
ක්‍රියාත්මක කිරීම අත්හිටුවීමක් තියෙනවා
පරිපාලන නඩු විධාන පනතේ 23 වැනි වගන්තියේ.
පිටුවහල් කිරීම අවලංගු කිරීමේ නඩුවත් එක්කම ඒක දැම්මොත් අපිට කාලය ගන්න පුළුවන්.
ඒත් පොඩි ප්‍රශ්නයක් තියෙනවා.
දැනට තියෙන ආගමන විගමන පනතෙන් ක්‍රියාත්මක කිරීම අත්හිටුවන්න ඉඩ දෙන්නේ නෑ.
අපිට ඒත් එක්කම මාධ්‍ය හරහා කැම්පේන් එකක් කරන්න වෙනවා.
හරි. එහෙනම් තියෙන්නේ එක විසඳුමයි.
පළවෙනි එක, වහාම ගොනු කරනවා පිටුවහල් කිරීම අවලංගු කිරීමේ නඩුවක්.
දෙවැනි එක, ඒත් එක්කම ඉල්ලනවා ක්‍රියාත්මක කිරීම අත්හිටුවන්න කියලා.
තුන්වැනි එක, මානුෂීය හේතු ඉස්මතු කරලා අධිකරණයට බලපෑම් කරනවා තීරණයක් ගන්න...
අද රෑ වෙද්දි අපිට ලියකියවිලි ලෑස්ති කරගන්න වෙනවා.
එයාලා ආරක්ෂණ නියෝගය නිකුත් කරපු ගමන්, එයාව ආපහු රට යවාවි...
බොහොම කෙටි කාලයක් ඇතුළත.
අධිකරණ අමාත්‍යාංශය සුවොන් ආගමන විගමන කාර්යාලය
ශික්, යකෝ.
කොහොමද වැඩේ?
ඒක අත්හිටෙව්වා නේද?
ඒක ප්‍රතික්ෂේප වුණාද?
අපි මේක ජාතික පෙත්සම් සයිට් එකේ දාමු.
මාධ්‍යවලටත් දැනුම් දෙමු. වැඩක් නෑ.
හෙට එයාව රටින් පිටුවහල් කරනවා
අනිත් නීතිවිරෝධී විදේශිකයෝ එක්කම.
මොකක්? මොකක්ද කිව්වේ?
පිස්සුනේ. මොන විකාරයක්ද මේ?
ඒක මහ විහිළුවක්නේ.
ලිංගික අතවර කරපු මිනිහව නිදහස් කරලා
වින්දිතයාව රටින් එලවනවද?
මේක මොන ජාතියේ රටක්ද?
මෙතනින් හිටගන්න.
එක, දෙක, තුන, හතර, පහ, හය...
මිස්. ඔව්?
මට ගෙදර යන්න ඕන...
හරි, හරි. මිස්.
මිස් මට තාම පඩි හම්බුණේ නෑ.
මට ඒ සල්ලි ඕන. හරි, හරි.
හරි, ඉස්සරහට එන්න. පෝලිමේ එන්න.
මාත් එක්ක එන්න. ඇතුළට යමු.
කතා කරන්න එපා. මේ පැත්තෙන්.
හිමීට.
පොඩ්ඩක් ඉන්න!
මිස්ටර් කාන්ග්.
මම කායාගේ නීතිඥයා.
අපි නිල වශයෙන් ඉල්ලනවා එයාව වහාම නිදහස් කරන්න කියලා.
මේ තැනැත්තියගේ වීසා එක අවලංගු වුණා, ඒ නිසා එයාව පිටුවහල් කරන්නම වෙනවා.
කායා වෙනුවෙන්,
මේ රටේදි පීඩාවට පත්වුණ කායා වෙනුවෙන්...
මේක මොන ජාතියේ රටක්ද?
අපි රැකවරණ ඉල්ලමු.
මොකක්? මොකක්ද කිව්වේ?
අපි රැකවරණ ඉල්ලුම් කරමු...
මේ රටෙන්ම, දැන්මම.
රැකවරණ?
මිස්ටර් කාන්ග්.
සරණාගත පනතේ 5 වැනි වගන්තියේ, 6 වැනි ඡේදය යටතේ,
සරණාගත ඉල්ලුම්කරුවෙක්ට පුළුවන්
කොරියානු ජනරජයේ රැඳී ඉන්න අවසාන තීන්දුව ලැබෙනකල්,
සරණාගතභාවය පිළිගැනීම සම්බන්ධයෙන්.
කායාව යන්න දෙන්න.
දැන්මම.
සෝල් පරිපාලන අධිකරණය
සරණාගතභාවය ප්‍රතික්ෂේප කිරීම අවලංගු කිරීමේ නඩුව
අධිකරණය පිළිවෙළකට තියාගන්න.
පැමිණිලිකාර පාර්ශ්වයේ නීතිඥතුමා. ඔව් ස්වාමීනි?
මොකක්ද මේකේ තේරුම?
මේ නඩුව විහිළුවක්ද?
කොහෙත්ම නෑ.
මම මේ පෙනී ඉන්නේ සරණාගතභාවය ප්‍රතික්ෂේප කිරීම අවලංගු කිරීමේ නඩුවකට.
විත්තිකරු වන ආගමන විගමන කාර්යාල ප්‍රධානියාගෙන් මම නිල වශයෙන් ඉල්ලුවා,
පැමිණිලිකාර කායාව සරණාගතයෙක් විදිහට පිළිගන්න කියලා,
ඒත් ඒක ප්‍රතික්ෂේප වුණා.
ඉතින්, අපි නඩුවක් දැම්මා ඒ තීරණය අවලංගු කරන්න කියලා.
නෑ, මම අදහස් කළේ,
පැමිණිලිකාරිය කොහොමද සරණාගතයෙක් වෙන්නේ?
එයා කොරියාවට ආවේ මීට අවුරුදු දෙකකට කලින්
ජාත්‍යන්තර විවාහයක් හරහා.
ස්වාමීනි.
පැමිණිලිකාරිය මුහුණ දුන්න දේවල් ගැන ඔබතුමා දන්නවනේ.
එයාගේ මාමණ්ඩි එයාට ලිංගික අතවර කරපු තැන ඉඳලා
විවාහය අවලංගු කිරීමේ නඩුවයි, පිටුවහල් කිරීමයි දක්වාම.
ඉතින් ඕවට සරණාගත ඉල්ලුම් පත්‍රයක් එක්ක තියෙන සම්බන්ධය මොකක්ද?
ශ්‍රේෂ්ඨාධිකරණ පූර්වාදර්ශයන්ට අනුව,
සරණාගතභාවය පිළිගැනීමට අවශ්‍ය වෙන 'පීඩා කිරීම' කියන්නේ…
"ජීවිතයට, ශරීරයට, හෝ නිදහසට එල්ල වන තර්ජනයක්
වගේම
මිනිසුන්ගේ මූලික ගෞරවය උල්ලංඝනය කිරීමේ සහ වෙනස් කොට සැලකීමේ ක්‍රියාවක්."
එයා අත්විඳපු දේවල් පීඩා කිරීමක් නෙවෙයි නම්, එහෙනම් පීඩා කිරීම කියන්නේ මොකක්ද?
ඒක එහෙමයි කියමුකෝ.
එහෙනම්, ඇයි දෙයියනේ මේ වගේ විකාර විදිහට සරණාගතභාවය ඉල්ලුවේ...
රැකවරණ?
කොහෙන්ද?
ඇමරිකාවෙන්ද? ප්‍රංශයෙන්ද?
ඇයි එයා කොරියාව ඇතුළෙම රැකවරණ පතන්නේ?
ඔබතුමා කිව්වා එයාව කොරියාවේදී පීඩාවට පත්වුණා කියලා.
එහෙම නම් ඇත්තටම,
සාමාන්‍ය දැනීමට අනුව නම් කරන්න ඕන වෙන රටකින්
සරණාගතභාවය හෝ රැකවරණ පතන එකනේ.
ඇයි එයා කොරියානු ජනරජයෙන්ම රැකවරණ පතන්නේ?
ඒක ඇත්තටම කොරියානු ජනරජයද? මොකක්?
ස්වාමීනි, මම මේ අහන්නේ කොරියානු ජනරජයේ අධිකරණයෙන්.
ලිංගික අතවර කරපු අයව නිදහස් කරලා වින්දිතයන්ව පිටුවහල් කරන රටක්.
කුඩා කාලයේ ලිංගික අපයෝජනයට ලක්වුණ අතීතය හැංගුවා කියලා,
ඒ මනුස්සයාව විවාහ වංචාකාරියක් විදිහට සලකන රටක්.
අන්න ඒ වගේ රටක්ද ඇත්තම කොරියානු ජනරජය කියන්නේ?
ආර්ථිකයෙන් සහ සංස්කෘතියෙන් ලෝකයේ නායකයෙක් වුණාට පස්සේ,
මේ රට දැන් ලෝකෙට පුරසාරම් දොඩනවා මානව හිමිකම්වලිනුත් නායකයෙක් කියලා.
අන්න ඒකයි මම දන්න කොරියානු ජනරජය.
ස්වාමීනි, මට කියන්න එපා
ඔබතුමා පිළිගන්නවා කියලා අර ම්ලේච්ඡ රට
පැමිණිලිකාරියගේ ගෞරවය පයින් පාගපු ඒ රට කොරියානු ජනරජය කියලා?
ස්වාමීනි,
පැමිණිලිකාර පාර්ශ්වයේ නීතිඥවරයා ඉදිරිපත් කරන්නේ විහිළු සහගත, නොමඟ යවන සුළු තර්ක.
මේ රට කොරියාව නෙවෙයි නම්, එහෙනම් අපි මේ ඉන්නේ කොහෙද?
එහෙනම්, මම පාවිච්චි කරන්නම් විත්තිකාර නීතිඥතුමා ආස කරන නීතිමය තර්කයක්.
ආණ්ඩුක්‍රම ව්‍යවස්ථාවට අනුව, කොරියානු ජනරජයේ භූමියට
කොරියානු අර්ධද්වීපය සහ ඊට අයත් සියලුම දූපත් ඇතුළත් වෙනවා.
හැබැයි යුද මුක්ත කලාපයෙන් උතුරේ තියෙන භූමිය
උතුරු කොරියානු ආණ්ඩුව විසින් අත්පත් කරගෙන තියෙන්නේ,
නීත්‍යානුකූලව අර්ථ දක්වලා තියෙන විදිහට රාජ්‍ය විරෝධී සංවිධානයක් විදිහට.
ඔබට පේනවා ඇති, කොරියානු භූමිය ඇතුළේ විවිධ රටවල් පවතින්න පුළුවන්.
වින්දිතයන්ව අතාරින, අපරාධකරුවන්ට විතරක් ත්‍යාගශීලී වෙන රටක්.
අහිංසකයන්ව නොසලකා හරින, බලවතුන්ව ආරක්ෂා කරන රටක්.
අපරාධකරුවන්ගෙයි, උන්ව රකින අයගෙයි, බලාගෙන ඉන්න අයගෙයි රටක්.
කොරියාව කියන්නේ ඒකට විතරක් නෙවෙයිනේ.
එයාලා මේ භූමියෙන් කොටසක් බලෙන් අල්ලගෙන ඉන්නවා විතරයි.
කායා අර ම්ලේච්ඡ රටේදි පීඩාවට පත්වුණ නිසා,
අපි යනවා මේ භූමියේ තියෙන එකම නීත්‍යානුකූල ආණ්ඩුව ළඟට,
ගිහින් අපි රැකවරණ පතනවා නිදහස් සහ සාධාරණ කොරියානු ජනරජයෙන්.
ඔබතුමාගේ කොරියාව මොකක්ද ස්වාමීනි?
ඔබතුමා අයිති වෙන්නේ කොයි රටේ අධිකරණයටද?
මිස්ටර් කාන්ග්!
අපි පොඩි විවේකයක් ගන්නවා.
නීතිඥවරු දෙපළම, මගේ කාමරයට එන්න ඕන.
සියලු දෙනා නැගිටින්න.
අපි ඇතුළට එනවා සර්.
විනිසුරු චෝ ගන්ග්-යෝල්!
මම දැන් නීතිඥයෙක්, ස්වාමීනි.
හිටපු විනිසුරුවරයෙක් වෙලා ඉඳගෙන ඔහේ මේ මොන මගුලක්ද මේ කරන්නේ?
මම මගේ මුළු ජීවිත කාලෙම මේ රටට සේවය කළා දේශප්‍රේමියෙක් විදිහට.
දැන් මම මේ බලන් ඉන්නේ ගෞරවනීය විදිහට විශ්‍රාම යනකල් විතරයි!
තමුන් හිතනවද මමත් මේ නාඩගමට හවුල් වෙයි කියලා?
නාඩගමක්?
ඔව්, මම විහිළුකාරයෙක් වෙන්න ඇති.
ඒත් මේ නඩුව නාඩගමක් නෙවෙයි.
මේක මාරාන්තික සටනක්.
ස්වාමීනි.
ඔබතුමාට විශ්වාසද
මේක ඔයා දිනන්න හිතාගෙන කරන නඩුවක් කියලා?
මේක රට අපහසුතාවයට පත් කරන්න ඔයා පාවිච්චි කරන නඩුවක් නෙවෙයිද?
ඔයා මාධ්‍යවේදීන් රොත්තක්ම ගෙනැල්ලා තියෙන්නේ පළවෙනි පේළියටම!
ඔයා දිගටම "කොරියානු ජනරජය" ගගා කෑගහනවා!
මොකක්ද මේ මගේ රටේ වැරදි එළි කරලා කරන්න හදන්නේ?
තමුන්ට රට ගැන හැඟීමක් ගෑවිලාවත් නැද්ද?
මෙයා හැමදාම කළේ දිනන්න ඕනම දෙයක් කරන එකනේ.
මේ විකාර නඩුව...
කරුණාකරලා මේක නවත්තලා දාන්න ස්වාමීනි.
මම මේ නඩුව පටන් ගත්තේ මම මගේ රට විශ්වාස කරන නිසා.
අපිට සටන් කරන්න අවස්ථාවක් නොදී ඔබතුමා මේ නඩුව ඉවර කළොත්,
මම ඒක භාරගන්නද ඔබතුමා මට බයේ පැනලා ගියා කියලා?
අර බලසම්පන්න මැරීන් බලකායේ සේවය කරපු ඔබතුමා වගේ කෙනෙක්?
එහෙම වෙන්න බෑනේ.
මොකක්ද තමුන් කිව්වේ?
මෙහාට එනවා. එළියට එනවා ඔතනින්!
ඔයා හොඳින්ද?
විනිසුරු චෝ ගන්ග්-යෝල් ප්‍රසිද්ධයි හරිම සැරපරුෂ, මුරණ්ඩු කෙනෙක් විදිහට.
එයා ඔයාට ගැහුවේ එහෙම නෑ නේද?
අම්මෝ, ගැහුවා නම් මරු.
මම බිම පෙරළිලා, රටට විරුද්ධව නඩු දානවා වන්දි ඉල්ලලා,
ඒක ලයිව් දෙනවා.
නඩුව කල් ගිය එක ගැන සතුටුයි, ඒත් වැඩේ හරි යයිද?
මගේ හිත නම් ඔයාගේ ඔය තර්කෙට සියයට සීයක් එකඟයි.
ඒත් නීතියට අනුව... ඔව් ඉතින්...
අනිවාර්යයෙන්ම අපි පරදිනවා.
මොකක්? ඒක දන්නවා නම් ඇයි...
ඔයාමනේ කිව්වේ පරදිනවා කියලා දැන දැනත් කරන්න වෙන නඩු තියෙනවා කියලා.
ඔයා කිව්වේ ඒක තමයි මුදල් අය නොකරන නීතිඥයෙක්ගේ රාජකාරිය කියලා.
ඒක නම්...
දිනන්න අමාරු නඩු වලට සටන් කරලා පූර්වාදර්ශ හැදුවම,
කවදාහරි දවසක අපිට ලෝකය වෙනස් කරන්න පුළුවන්.
මම අදහස් කළේ ඒකයි.
දැන් කායාට ඕනේ--
මට ලෝකෙ වෙනස් කරන්න කිසිම ඕනකමක් නෑ.
මට ඕනේ මගේ නඩුව දිනන්න විතරයි. ඔයා කිව්වනේ අපි පරදිනවා කියලා.
අපි නඩු විභාගය පරදියි, ඒත් අපි කොහොමහරි දිනනවා.
අඩුම තරමේ, කාලය අපේ පැත්තේ.
ඒ කිව්වේ?
තව මාස එකහමාරක් තියෙනවා.
ලෝක සරණාගත දිනය.
ජනාධිපති චෝයි යොන්ග්-සොප් එක්සත් ජාතීන්ගේ මහා මණ්ඩලයේදී
ඓතිහාසික කතාවක් පවත්වනවා.
ජනාධිපතිතුමා.
එක්සත් ජාතීන්ගේ සමුළුව!
මම දන්න හැම මාධ්‍යවේදියෙක්ටම කතා කළා,
මේ වෙද්දි අන්තර්ජාලය පුරාම ප්‍රවෘත්තිය පැතිරිලා ඇති.
වගකිවයුතු අමාත්‍යාංශය විදිහට, මේක අධිකරණ අමාත්‍යාංශයට ලොකු බලපෑමක් වෙයි.
ජනාධිපතිතුමාට එක්සත් ජාතීන්ගේ සභාව ඉස්සරහා ලැජ්ජ වෙන්න සිද්ධ වෙන තැනට වැඩේ යනවා.
එයාලා අපිට එකඟතාවයකට එන්න කතා කරයි.
මේ නඩුවේ යතුර තියෙන්නේ ලෝකෙම ඇස් ඇරවන එකේ,
එතකොට එයාලට මේක මගහරින්න බෑ.
පාක් මිස් හරි ඉක්මන් නේ.
හරි, හැමෝටම මතකද?
පාක් මිස් ආසම කරන උසාවි ෆිල්ම් එකේ අන්තිම සීන් එක?
මොකක්? මොකක්ද ඒ?
හරි. මම දැන් නම් ටික කතා කරන්නම්.
නීතිඥ කන්ග් ඩා-විත්.
ඉන්නවා. මම එහෙනම් මුලින්ම යන්නම්.
මොකක්?
නීතිඥ ජෑන්ග් යොන්ග්-සිල්.
ඉන්නවා. මමත් එහෙනම් යනවා.
මේ ඔයාලා කොහෙද ඔය යන්නේ?
නීතිඥ හ්වෑන්ග් ජුන්-වූ.
ඇයි?
ඔෆිස් එක බලාගන්න.
හරි. පොඩ්ඩක් ඉන්න, බෑ.
ගි-ප්පම්, ඔයා කොහෙද යන්නේ?
මොකක්ද ෆිල්ම් එක?
වාඩි වෙන්න පුළුවන්.
මොකද මේ වෙන්නේ?
ඇයි මෙතන මේච්චර නීතිඥයෝ ගොඩක්?
නීතිඥ හන්, මොකද මේ වෙන්නේ?
ස්වාමීනි.
අපි දොන්ගම් පොදු ජන සහ මානව හිමිකම් පදනමේ නීතිඥවරු.
මේ නඩුවේ අරමුණට අපිත් එකඟ නිසා, අපිත් මීට සම-නීතිඥවරුන් ලෙස සම්බන්ධ වෙනවා.
අපි නියෝලි කියන ලාභ නොලබන ආයතනයේ නීතිඥවරු.
අපිත් සම-නීතිඥවරුන් විදිහට එකතු වෙන්න කැමතියි.
අපි ග්යොන්ග්චොන් පදනමේ නීතිඥවරු, ස්වාමීනි.
අපි නියෝජනය කරපු සේවාදායකයින් අද මේ උසාවියේ ඉන්නවා.
පැමිණිලිකාර කායාට වධ දුන්න මේ රටේම වින්දිතයෝ තමයි
මේ ඉන්නේ.
මම ඉල්ලීමක් කරනවා එයාලට කතා කරන්න අවස්ථාවක් දෙන්න කියලා.
හරි, කතා කරන්න.
මම ප්‍රේම සම්බන්ධයකින් වධ හිංසාවට පත්වුණු කෙනෙක්.
මම ලොකු ධෛර්යක් අරගෙන මේක පැමිණිලි කළා,
ඒත් පොලීසිය මට බල කළා ඒක සමථයකට පත්කරගන්න කියලා, ඒක පෙම්වතුන් අතර ප්‍රශ්නයක් කියලා.
මම රැකියා ස්ථානයේදී ලිංගික හිරිහැරවලට ලක්වුණු කෙනෙක්.
මට හිරිහැර කළ මගේ ප්‍රධානියා, බීලා හිටියේ කියලා දඬුවම් නොලබ බේරුණා.
මේ ප්‍රශ්නේ ඇදලා ගත්තට පස්සේ, රස්සාව නැති වුණේ මට විතරයි.
මම...
මම ළමා අපචාරයකට ලක්වුණු කෙනෙක්.
ඒ භයානක මතකය තාමත් මගේ හිතේ තියෙනවා.
ඒත් ඒ අපරාධකාරයාව නිදහස් කරලා එයා දැන් ඉන්නේ මගේ ගෙවල් ළඟමයි.
මේක මොන වගේ රටක්ද?
මේ අයට අමතරව,
මේ ම්ලේච්ඡ රට නිසා කායා වගේම තවත් හුඟක් අය අසරණ වෙලා ඉන්නවා.
අපේ නීතිඥ කණ්ඩායමට හැඟෙන්නෙත් ඒ විදිහටමයි.
තවදුරටත් අපිට ඕන නෑ මේ වගේ රටක ජීවත් වෙන්න...
වින්දිතයින්ව ගණන් ගන්නේ නැති,
වරදකරුවන්ව ආරක්ෂා කරන රටක.
ස්වාමීනි,
කරුණාකරලා මෙතන ඉන්න හැමෝගෙම සරණාගත අයදුම්පත් භාරගන්න.
කරුණාකරලා ඒක භාරගන්න. කරුණාකරලා ඒක භාරගන්න.
මේ නිකම් සේවය කරන කට්ටිය මාරයිනේ.
හැමෝම හොඳ පළපුරුදු සටන්කාරයෝ වගේ.
හරි, මට තේරෙනවා.
කරුණාකරලා වාඩි වෙන්න.
පැමිණිලිකාර පාර්ශ්වයේ නීතිඥතුමා, කරගෙන යන්න.
ස්වාමීනි,
සරණාගතභාවය ඉල්ලන්නේ මෙතන ඉන්න මේ අය විතරක් නෙවෙයි.
කරුණාකරලා මගේ සරණාගත ඉල්ලීම භාරගන්න!
අපිට සරණාගතභාවය ඕනේ සරණාගතයෝ කියන්නෙත් මිනිස්සු
අපිට සරණාගතභාවය ඕනේ! අපිට සරණාගතභාවය ඕනේ!
පොඩ්ඩක් ඉන්න.
සරණාගතයෝ වෙන්න කැමති තරම්,
මේච්චර කේන්ති ගිය මිනිස්සු ඉන්නවද?
ස්වාමීනි, පැමිණිලිකාර පාර්ශ්වය මේ උත්සාහ කරන්නේ පිටස්තර බලපෑම් ඇති කරලා
මාධ්‍ය හරහා නඩු අහන්නයි.
එයාලා මේ එක විදේශික කාන්තාවක් වෙනුවෙන් ලොකු කලබලයක් ඇති කරනවා.
මේ නඩුව කොරියාවට ලැජ්ජාවක්, මේකෙන් ජාතික අභිමානයට හානි--
එක විදේශික කාන්තාවක්?
මම වැරදිද?
විත්ති පාර්ශ්වයේ නීතිඥතුමා තාම හිතන්නේ මේක ඔයාට අදාළ නෑ කියලද?
කායාට වගේම මේක ඕනම කෙනෙක්ට වෙන්න පුළුවන්.
මේක කාන්තාවන්ගේ
මානව අයිතිවාසිකම් කඩවුණු අවස්ථාවක්.
ඔයා කිව්වා නේද මේකෙන් ජාතික අභිමානයට හානි වෙනවා කියලා?
මේ ෆොටෝ දිහා බලන්න.
කර්මාන්තශාලාවල වැඩ කරන විදේශික සේවකයෝ.
ගොවිපළවල් වල වැඩ කරන විදේශික ලේලිලා.
මේ මිනිස්සු ගොඩක් දුර ඉඳන් ඇවිත් තියෙන්නේ
අපි අතෑරලා දාපු ගොවිපළවල් බලාගන්න.
ස්වාමීනි,
අපි දැන් ජීවත් වෙන්නේ ගෝලීය ලෝකයක,
එතනදි ජාතිකත්වය ගැන කතා කරන එකේ තේරුමක් නෑ.
අනේ මන්දා, අද නම්,
ලොකු සමාගම්වල නීතිඥවරු රොත්තක්ම මෙතනට ඇවිල්ලා.
මිස්ටර් වූ.
ඔයාගේ දරුවෝ ඔක්කොම ඇමරිකාවේ පුරවැසියෝ නේද?
සුබ පැතුම්.
දරුවෝ හම්බෙන්න හැම සැරේම නිව්යෝර්ක් යන එක හරිම අමාරු වැඩක් වෙන්න ඇති.
මිස්ටර් ජොන්ග්, මට ආරංචි වුණා ඔයා ළඟදි ඩොමිනිකන් පුරවැසිභාවය ගත්තා කියලා.
මට ආරංචියි එහෙ බදු ගෙවන්න ඕන නෑ කියලා.
මිස්ටර් ප්යෝ සහ මිස්ටර් ජූ.
ඔයාලගේ දරුවෝ පෙර පාසලේ ඉඳන්ම
ගියේ ජාත්‍යන්තර පාසල්වලට,
දැන් ඉගෙන ගන්නේ පිටරට.
ඔයාලා දෙන්නත් වෙන රටකට පදිංචියට යන්න ලෑස්ති වෙනවා නේද.
නීතිඥ කන්ග්, ඔයා මේ මොකද කරන්නේ?
මට ඇත්තටම දැනගන්න ඕනේ.
නිව්යෝර්ක්, එල්.ඒ. වල ඉපදිලා
නිවාඩුවට විතරක් කොරියාවට එන කළු කොණ්ඩේ තියෙන පිටරට අයද,
එහෙමත් නැත්නම්...
දුර රටවල් වල ඉඳන් ඇවිත්
අපේ ගොවිපළවල්, ධීවර ගම්මාන, කර්මාන්තශාලා බලාගන්න ගමන්,
අපේ පුරවැසියන්ගේ අවඥාවට ලක්වෙමින්
කොරියානු භාෂාව ඉගෙන ගන්න මහන්සි වෙන මිනිස්සුද...
මේ දෙගොල්ලොන්ගෙන්, කවුද මේ රටේ ඇත්ත පුරවැසියෝ?
මෙයා ඉස්සෙල්ලා කිව්වා මේක කොරියාවට ලැජ්ජාවක්,
මේකෙන් ජාතික අභිමානයට හානි වෙනවා කියලා.
ඒක කාගේ අභිමානයටද?
ස්වාමීනි,
කවුද ඒ කියන කොරියානු ජනරජයේ ජීවත් වෙන්නේ?
මේ දැන් අපි ජීවත් වෙන්නේ
මොන රටේද?
නීතිඥතුමා, කරුණු දක්වලා ඉවරද?
ඔව් ස්වාමීනි. මම මෙතනින් නවතිනවා.
මේ නඩුවේ විභාග කටයුතු අවසන් කරනවා.
තීන්දුව තව සති දෙකකින් ලබා දෙනවා.
ඒක කාගේ අභිමානයටද?
ස්වාමීනි,
කවුද ඒ කියන කොරියානු ජනරජයේ ජීවත් වෙන්නේ?
කුසලතා සහතිකය
සෝල් පරිපාලන අධිකරණය
වාඩි වෙන්න.
තීන්දුවක් දෙන තැනට එන්න කලින් මම ගොඩක් දේවල් හිතුවා.
ඇත්තම කිව්වොත්, විනිසුරුවරයෙක් විදිහට මගේ අවුරුදු 35ක සේවා කාලය තුළ,
මේ තරම් විහිළු සහගත නීතිමය තර්ක තියෙන නඩුවක් මම ඇහුවාමයි.
පැමිණිලිකාර පාර්ශ්වයේ නීතිඥවරයා මගෙන් ඇහුවා
මගේ කොරියාව මොකක්ද,
මම අයිති වෙන්නේ කොයි රටේ අධිකරණයටද කියලා.
මේක මගේ පෞද්ගලික කතාවක්,
ඒක කියන්න කණගාටුයි වගේම ලැජ්ජයි,
ඒත් ජාතික විභාග පාස් වුණාට පස්සෙත්,
මම කැමැත්තෙන්ම නාවික හමුදාවේ සාමාන්‍ය සොල්දාදුවෙක් විදිහට සේවය කරපු එක ගැන
මම මගේ ජීවිත කාලෙම ආඩම්බර වුණා.
මගේ සීයා මැරුණේ මැන්චූරියාවේ,
නිදහස් හමුදාවේ සොල්දාදුවෙක් විදිහට ජපනුන්ට විරුද්ධව සටන් කරද්දී.
මගේ තාත්තා මැරුණේ ඒප්‍රේල් විප්ලවය කාලේ මහ පාරේ,
ඒකාධිපතිත්වයට එරෙහිව සටන් කරද්දී.
නඩු විභාගය පුරාවටම මම මේ ගැන ගොඩක් කල්පනා කළා.
මගේ පවුලේ පරම්පරා තුනක් ජීවිත පූජා කරලා රැකගත්ත කොරියාව,
ඇත්තටම මොන වගේ රටක්ද?
මම කොච්චර හිතුවත්, එක දෙයක් පැහැදිලියි.
තමන්ගේ හීන පස්සේ,
මේ තරම් දුරක් ආපු තරුණියක්ව,
හරිම කුරිරු විදිහට, ලැජ්ජා නැති විදිහට ප්‍රතික්ෂේප කරන, පීඩාවට පත් කරන...
මේ තුප්පහි රට...
ඒක මගේ කොරියාව නෙවෙයි.
විත්තිකරුවන්ගේ, ඔවුන්ව ආරක්ෂා කරන්නන්ගේ සහ නිකම් බලාගෙන ඉන්න අයගේ රටක් වෙනුවට,
ඔබ කිව්වා ඇය සරණාගතභාවය පතන්නේ
මේ භූමියේ තියෙන එකම නීත්‍යානුකූල රජය වන,
නිදහස් සහ සාධාරණ කොරියානු ජනරජයෙන් කියලා?
මම කොච්චර හිතුවත්,
පහුගිය අවුරුදු 35 තිස්සේ,
මම විශ්වාස කරන්නේ මම විනිසුරුවරයෙක් විදිහට වැඩ කළේ,
අන්න ඒ නිදහස් සහ සාධාරණ කොරියානු ජනරජයේ කියලා.
වෙන්න බෑ. ශික්.
අධිකරණය තීන්දුව ප්‍රකාශයට පත් කරනවා.
පැමිණිලිකරුගේ සරණාගතභාවය ප්‍රතික්ෂේප කරමින්
විත්තිකරු ගත් තීරණය මින් අවලංගු කරන බවට
මේ අධිකරණය නියෝග කරනවා. යස්!
නඩු ගාස්තු විත්තිකරු විසින් දැරිය යුතුයි.
ජය වේවා!
සමාවෙන්න ස්වාමීනි.
අසුන්වලින් නැගිටින්න.
ස්වාමීනි!
කායා මෙනවිය.
ඔව් ස්වාමීනි?
ගොඩක් අමාරු වුණා නේද?
මට සමාවෙන්න.
කොරියාවට ආවට
ඔබට ස්තූතියි.
ලෝක සරණාගත දිනය ළඟදීම එන නිසා... එක්සත් ජාතීන්ගේ සමුළුවේදී කරන්න තියෙන කතාවත් එක්ක...
මේ "සරණාගත තීන්දුව" නිසා ඇති වුණු ප්‍රතිඵල හින්දා,
බ්ලූ හවුස් එක ලොකු අමාරුවක වැටිලා ඉන්නේ.
දැනට නම්,
මම හිතන්නේ නෑ අපිට ඒ ගැන මුකුත් කියන්න ඕනේ කියලා.
විදෙස් මාධ්‍ය කොරියාවේ තත්ත්වය ගැන ප්‍රශ්න කරනවා...
- මානව හිමිකම් පැත්තෙන්. ඒක දැන් වෛරල් වෙලා.
අපේ නඩු තීන්දුව ගැන ගිය ලිපියේ කමෙන්ට්ස් පිරිලා.
මේ "අපිට රැකවරණය දෙන්න" කියන හැෂ්ටැග් ටික බලන්නකෝ.
නියමයි. වැඩේ අපි හිතපු විදියටම වෙනවා.
අධිකරණ අමාත්‍යාංශයට දැන් පිස්සු හැදිලා ඇති.
එයාලා අභියාචනා කරයි, හැබැයි හොර රහසේ මොකක් හරි ඩීල් එකක් දාන්න බලයි.
අපි ඉක්මනට මේක ඉවරයක් කරමු!
මිස්ටර් කන්ග්.
ඇයි මිස්ටර් හ්වාන්ග්? ඇයි මේ මූණ එල්ලගෙන?
කයා අර කලිසම ඇඳගෙන "පික්කි පික්කි" ඩාන්ස් එක දාපු හැටි මාර ජොලි,
ඒකයි මම මගේ පේජ් එකේ දැම්මේ.
ඔයාගෙත් මාර ටේස්ට් එකක්නේ තියෙන්නේ.
ඉතින් මොකක්ද ඒකේ අවුල?
හැබැයි දන්නවද...
ඒක කවුද එයාගේ පේජ් එකේ ශෙයා කරගත්තේ කියලා?
මොකක්?
අනේ මන්දා ඔයා නම්. කවුද මොකක්ද කළේ?
කොහෙද දැම්මේ? මොකක්ද වෙන්නේ?
බ්ලැක්... පින්ක් එකේ ජෙනී?
බ්ලැක්පින්ක් එකේ ජෙනී?
මොකක්ද එයා කිව්වේ?
නැන්-හී!
ජෙනී.
මිස්ටර් කන්ග්.
කරුණාකරලා ඔය සරණාගත නඩුව අතඇරලා දාන්න.
ඒක හින්දා අධිකරණ අමාත්‍යාංශයම කලබල වෙලා තියෙන්නේ.
මොනවද මේ කියන්නේ?
ඔයාලා තමයි ඕක අතාරින්න ඕනේ.
අභියාචනාව ඉල්ලා අස්කරගන්න.
ඔයාලා මේක දැක්කේ නැද්ද තාම?
රට ගැන හිතන යූටියුබ් කාරයොන්ට දැන් පිස්සු හැදිලා.
කොරියාව ගැන ලෝකෙටම කියනවාට ඔයාලා අපිට සම්මානයක් දෙන්න ඕනේ,
එහෙම එකේ, ඔයාලා පරණ තීන්දුවට විරුද්ධව අභියාචනා කරනවාද?
මොන විදියේ රස්සාවක්ද ඕගොල්ලෝ කරන්නේ?
නඩුව අතඇරියොත්, අපි කයාගේ ප්‍රශ්නය විසඳන්නම්.
කොහොමද ඒක කරන්නේ?
අපි එයාට වීසා දෙන්නම්, එතකොට ප්‍රශ්නයක් නැතුව කොරියාවේ ඉන්න පුළුවන්නේ,
අපි එයාට පදිංචි වෙන්න සල්ලිත් දෙන්නම්.
එයා කැමති නම්, අපි රස්සාවකුත් හොයලා...
එයා කැමතියි.
එහෙනම්, ඔයාලා නඩුව අතඅරියි කියලා හිතාගෙන මම යන්නද?
යන්න.
දැන්, අපි ගිහින් ඉතුරු ටිකත් බේරගමුද?
කයාගේ මාමණ්ඩිගේ දෙවෙනි නඩු වාරයනේ.
අපිට එයාව ආපහු හිරේ යවන්න වෙනවා ගොඩක් කාලෙකට.
ඔයාට ඒ ගැන වද වෙන්න දෙයක් නෑ.
ඇයි ඒ?
එයාට "මාරයාව" හම්බවුණා.
මාරයා? ඔව්.
බීලා හිටපු නිසා මට සිහියක් තිබුණේ නෑ, ඒකයි වැරැද්දක් වුණේ.
මට ඇහුණා වැරදිකාරයෝ කියනවා,
"අනේ මාව අර මාරයා ජජ් ජුන්ග් ගෙන් බේරලා දෙන්න" කියලා.
එහෙනම් අපරාධ නොකර ඉන්න තිබුණනේ. මහ තක්කඩි මිනිස්සු.
මට කියන්න තියෙන්නේ,
පළමු නඩුවේදී දීපු පැය 200ක ප්‍රජා සේවය වැඩියි කියලා.
අන්තිමට කියන්න තියෙන්නේ...
මැරියන්
නීතියට අනුව ඔබතුමාගෙන් සාධාරණ තීන්දුවක් බලාපොරොත්තු වෙනවා...
ජ්‍යෙෂ්ඨ උපදේශක ඕ ග්යු-ජැන්ග්
කොහොමද දුවේ.
තාත්තා මට කතා කළාද? ඔව්.
වාඩි වෙන්න.
හරි.
ඔයත් මේක දැක්කද?
හරිම විනෝදයි නේ.
ජජ් කන්ග් ආපු දවසේ ඉඳන්, අපිට කම්මැලි හිතෙන්න වෙලාවක් නෑ.
තාත්තේ,
දැන් ඔයා වැඩවලින් නිදහස් වෙලා විනෝදාංශයක් හොයාගත්තොත් හොඳයි නේද.
ඔයාට බයිසිකල් පදින්න පුළුවන්, ඔයා කලින් කිව්වා වගේ.
ඉලෙක්ට්‍රික් ගිටාර් එකක් වුණත් ගහන්න පුළුවන්නේ.
ජුන්ග්-ඉන්.
බලය තියෙන එක තමයි මගේ විනෝදාංශය.
බයිසිකල් පදින එක? ගිටාර් ගහන එක?
ඕවා නිකන් සාමාන්‍ය මිනිස්සු කරන දේවල්නේ.
බලයට වඩා විනෝදයක් මේ ලෝකේ වෙන කොහෙවත් නෑ.
ඔයත් ඒක දැනගන්න ඕනේ
දැන් ඔයා CEO කෙනෙක් නිසා.
මම මගේ උපරිමය කරනවා
ඔයාගේ නමට කැළලක් නොවෙන්න.
උපරිමය කරලා මදි. ඔයා වැඩේ ගොඩ දාන්නම ඕනේ.
"ප්‍රො බොනෝ" ටීම් එක විසුරුවලා දාන්න.
මොකක්?
තාත්තේ.
හලෝ.
ආ. හායි.
හලෝ. හායි.
මට නම් දැන් සනීප වේගෙන එනවා වගේ දැනෙනවා.
ආවොන් මහ රෝහල
ගිය පාර මෙඩිකල් චෙක්අප් එකේ රිපෝට්ස්.
මිස්ටර් කන්ග්. මම කිසි දේකට බය නැති මිනිහෙක්.
හැබැයි මම බය මේ එන්නත් කටුවලට විතරයි.
එදා කටු ගහද්දි...
දැක්කනේ?
මගේ ඇඟට දැනෙන්නේ නෑ
නිප්පින්න බෙහෙත් විදිනකොට...
ඒයි, අල්ලගන්නවා.
පරිස්සමෙන්.
හරි ගියා! අයියෝ!
ඔයා මාව බය කළානේ!
මොකක්ද හරි ගියේ?
ඔයා නිර්දෝෂියි.
මොකක්?
ඔයා නිර්දෝෂියි මිස්ටර් කන්ග්! නිර්දෝෂියි!
මොකක්?
අල්ලස් ගන්න වීඩියෝ එකක් පෙන්නලා බ්ලැක්මේල් කරාට පස්සේ මාව අස් කරා.
ඊට පස්සේ මම මෙහෙට ආවා.
එයාලා අපි ඔක්කොම එළියට දාන්න යන්නේ. පටන් ගන්නේ ඔයාගෙන්.
බෙක්සුන්ග් ලෝ ෆර්ම් එක ඕ ඇන්ඩ් පාට්නර්ස් එකට කිට්ටුවෙන්ම ඉන්නවා ආදායම පැත්තෙන්.
අපිට එයාලගේ ක්ලයන්ට්ලා ටික ඇදගන්න පුළුවන් වුණොත්?
අද මීටින් එකක් තියෙනවා, ඒක නිසා උපරිමයෙන් කරන්න.
- එයා මොකද මෙහේ කරන්නේ? පළවෙනි මීටින් එකේදිම ලිඳේද?
- එච්චර අවුලක් වුණේ නෑ. මේ පාර තියෙන්නේ EK එන්ටර්ටේන්මන්ට් එකේ.
ඔයාට බෙක්සුන්ග් එකත් එක්ක හැප්පෙන්න වෙයි.
අපි එලයිජාව ආරක්ෂා කරනවා.
මේ වීඩියෝ එක අප්ලෝඩ් වෙලා.
මොකක්?
මට හිතෙන්නේ ක්ලයන්ට්ගේ ෆීල්ඩ් එක ගැන හරියට හොයලා බලලා නෑ වගේ.
💜💜සිංහල පරිවර්තනය : සුලෝචනා ජයකොඩි💜💜